ai4bharat/Pralekha huggingface dataset:
وزیراعظم کا دفتر
15ویں جی-20 لیڈروں کی سربراہ میٹنگ 21 اور 22 نومبر کو
سلطنت سعودی عرب کی دو مقدس مساجد کے نگہبان شاہ سلمان بن عبد العزیز کی دعوت پر وزیر اعظم جناب نریندر مودی اس 15 ویں جی-20 سربراہ کانفرنس میں شرکت کریں گے جس کی صدارت سعودی عرب کرے گا۔ اس سربراہ کانفرنس کا موضوع ہے ’سب کے لئے 21 ویں صدی کے مواقع کو سمجھنا‘۔ یہ سربراہ کانفرنس 21 اور 22 نومبر 2020 کو منعقد ہوگی اور ورچوئل طریقے سے یہ میٹنگ منعقد ہوگی۔
2020 میں ہونے والی آئندہ سربراہ میٹنگ جی-20 کے لیڈروں کی دوسری میٹنگ ہوگی۔ وزیر اعظم نریندر مودی اور سعودی عرب کے شہزادے کے درمیان ٹیلی فون پر گفتگو کے بعد پچھلی جی-20 لیڈروں کی غیر معمولی سربراہ میٹنگ مارچ 2020 میں منعقد ہوئی تھی، جہاں لیڈروں نے جی-20 کے ملکوں کے درمیان بروقت مفاہمت پیدا کرنے پر اتفاق کیا تھا، تاکہ کووڈ-19 وبا کو پھیلنے سے روکا جاسکے اور عالمی سطح پر اس سے مربوط طریقے سے نمٹنے کے لئے اتحاد قائم کیا جاسکے۔
البتہ آئندہ جی-20 سربراہ میٹنگ میں جن باتوں پر توجہ دی جائے گی ان میں کووڈ سے نمٹنے کے لئے مختلف طور طریقوں کو دھیان میں رکھا جائے گا۔ سربراہ میٹنگ کے دوران لیڈران عالمی وبا سے نمٹنے کے لئے کی جانے والی تیاریوں پر بھی تبادلہ خیال کریں گے اور روزگار بحال کرنے کے طور طریقوں پر بھی بات چیت کریں گے۔ جی-20 سربراہ میٹنگ میں شرکت کرنے والے ملکوں کے لیڈران ایک شمولیت والے پائیدار اور لچکدار مستقبل تعمیر کرنےکے لئے اپنے وژن یعنی سوچ سے ایک دوسرے کو آگاہ کریں گے۔
بھارت سعودی عرب کے ساتھ جی-20 تکون میں اس وقت داخل ہوجائے گا جب دسمبر 2020 کو اٹلی جی-20 کی صدارت کے فرائض سنبھالے گا۔
...............................................................
م ن، ح ا، ع ر
U-7377
(
صحت اور خاندانی بہبود کی وزارت
کووڈ -19 سے متعلق تازہ معلومات
نئی دہلی14 جولائی2021: ٹیکہ کاری کی ملک گیر مہم کے تحت اب تک 38.76 کروڑلوگوں کو ٹیکے لگائے جاچکے ہیں۔
ملک میں اب تک روبہ صحت ہونے والے افراد کی تعداد 30104720 ہوگئی ہے ۔
ملک میں صحت یابی کی شرح بڑھ کر 97.28 فیصد تک پہنچ گئی ہے۔
پچھلے 24 گھنٹے کے دوران کووڈ کے 41000 مریض شفایاب ہوئے ہیں ۔
پچھلے 24 گھنٹے کے دوران بھارت میں کووڈ-19 کے 38792 نئے معاملے درج کئے گئے ہیں۔
بھارت میں سردست زیر علاج مریضوں کی تعداد 429946 ہے ۔
ملک میں زیر علاج مریضوں کی تعداد، کُل معاملوں کا 1.39 فیصد ہے۔
ہفتہ وار جانچ کے بعدمتاثر پائے جانے والے افراد کی شرح 5 فیصد سے کم ہے ، جو سردست 2.25 فیصد ہے۔
یومیہ جانچ کے بعد متاثر پائے جانے والے افراد کی شرح لگاتار 23 ویں دن بھی 2.10فیصدہے اور 3فیصد سے بھی کم ہے۔
جانچ کی صلاحیت میں خاطر خواہ اضافہ کیا گیا ہے اور کل 43.59 کروڑ نمونوں کی جانچ کی جاچکی ہے۔
نوجوانوں کے امور اور کھیل کود کی وزارت
حکومت نے مردوں کی ہاکی ٹیم پر گزشتہ پانچ سال کے دوران 65 کروڑ روپئے سے زیادہ خرچ کئے ہیں : جناب انوراگ ٹھاکر
نئی دہلی :02 ؍دسمبر2021:
نوجوانوں کے امور اور کھیل کود کے مرکزی وزیر جناب انوراگ ٹھاکر نے آج راجیہ سبھا میں ایک تحریری سوال کے جواب میں یہ جانکاری فراہم کی ۔
حکومت نے گزشتہ پانچ سال کے دوران مردوں کی ہاکی ٹیم پر 65 کروڑ روپئے سے زیادہ خرچ کئے ہیں۔ گزشتہ پانچ سال کے دوران یعنی 17-2016 سے 21-2020 کے دوران کوچنگ کیمپوں کے انعقاد، غیرملکی مقابلوں میں شرکت، گھریلو مقابلوں، کوچز حضرات کی تنخواہوں اور ہاکی سے متعلقہ سازوسامان وغیرہ پر 45.05 کروڑ روپئے کی رقم مردوں کی سینئر ہاکی کی ٹیم پر خرچ کی گئی ہے جبکہ مردوں کی جونیئر ہاکی ٹیم پر 20.23 کروڑ روپئے خرچ کئے گئے ہیں۔
اس کے علاوہ 17-2016 کے بعد سے ہاکی کے لئے 103.98 کروڑ روپئے مالیت کے بنیادی ڈھانچے کے 20 پروجیکٹوں کو بھی کھیلو انڈیا اسکیم کے تحت منظوری دی گئی ہے۔
وزارتِ تعلیم
جناب دھرمیندر پردھان نے نانیانگ ٹیکنالوجیکل یونیورسٹی، سنگاپور کے دورے سے بھارتی یونیورسٹیوں کے ساتھ تعاون کے امکانات اجاگر ہوتے ہیں
جناب دھرمیندر پردھان نے سنگاپور کے وزیر برائے امور خارجہ سے ملاقات کی، ہنرمندی کے فروغ اور تعلیم میں کثیر جہتی باہمی تعاون کو مزید بلندیوں تک لے جانے کے لیے بات چیت کی
جناب دھرمیندر پردھان نے اپنے دورہ سنگاپور کے دوسرے دن سینئر وزیر اور سماجی پالیسیوں کے کوآرڈینیٹنگ وزیر سے ملاقات کی
تعلیم اور ہنر مندی کے فروغ نیز چھوٹے کاروبار کے مرکزی وزیر جناب دھرمیندر پردھان نے آج سنگاپور کی نانیانگ ٹیکنالوجیکل یونیورسٹی کا دورہ کیا۔ وزیر موصوف نے بھارتی طلباء سے بات چیت کی اور اعلیٰ تعلیم، تحقیق، اختراع، کاروبار اور آموزش کو کلاس روم کی چار دیواری سے باہر لے جانے کےخاکے پر گہرائی سے غور و خوض کیا۔
اجتماع سے خطاب کرتے ہوئے، جناب پردھان نے این ای پی اور علمی تعاون اور دو طرفہ نقل و حرکت کے لیے اس سے ملنے والے بے شمار موقعوں کے بارے میں بات چیت کی۔ انہوں نے کہا کہ بھارتی یونیورسٹیاں اور نانیانگ ٹیکنالوجیکل یونیورسٹی عالمی موقعوں سے فائدہ اٹھانے کے ساتھ ساتھ دونوں ممالک کی فلاح و بہبود کے لیے خاص طور پر اے آئی، فن ٹیک، پائیداری، موسمیاتی ایکشن کے شعبوں میں شراکت داری کر سکتی ہیں۔
جناب پردھان نے زور دے کر کہا کہ 21ویں صدی بھارت کی صدی ہوگی ۔ انہوں نے مزید کہا کہ عالمی معیار کی عالمی یونیورسٹیوں، جیسے این ٹی یو اور بھارتی یونیورسٹیوں کو 21 ویں صدی کی ترغیب دینے کے لیے نئے ماڈل بنانے کے لیے اپنی مصروفیات میں اور بھی گہرائی پیدا کرنی چاہیے۔
جناب پردھان نے سنگاپور کے وزیر برائے امور خارجہ ایچ ای جناب ویوین بالاکرشنن سے بھی ملاقات کی۔ وزراء نے بھارت - سنگاپور نالج پارٹنرشپ کو مستحکم بنانے اور ہنر کے فروغ اور تعلیم میں کثیر جہتی دو طرفہ تعاون کو مزید بلندیوں تک لے جانے پر نتیجہ خیز بات چیت کی۔
میٹنگ کے دوران جناب پردھان نے کہا کہ بھارت اور سنگاپور کے درمیان مضبوط تاریخی، ثقافتی اور تہذیبی رشتے ہیں۔ آج ہماری دوستی باہمی اعتماداور احترام پر مبنی ہے۔ انہوں نے مزید کہا کہ علم، مہارت اور سرحدی علاقوں میں شراکت داری میں اضافہ کرنا اس سب سے ہماری دیرینہ دوستی میں نئی جہتیں شامل ہوں گی ۔
دونوں ممالک کے درمیان دفاعی شراکت دری اور ثابت قدم دوستی کو مدنظر رکھتے ہوئے، دونوں وزراء نے باہمی فائدے کے لیے تعلیم اور ہنرمندی کی ترقی میں دوطرفہ تعاون کو مضبوط بنانے کے ساتھ ساتھ عالمی تقاضوں اور کام کی دنیا کے چیلنجوں سے نمٹنے پر اتفاق کیا۔
جناب پردھان نے سماجی پالیسیوں کے سینئر وزیر اور کوآرڈینیٹنگ وزیر ایچ ای جناب تھرمن شانموگرتنم سے بھی ملاقات کی۔ جناب تھرمن شانموگرٹنم مئی 2019 سے سنگاپور میں سینئر وزیر ہیں، کئی سال نائب وزیر اعظم اور وزیر خزانہ کے طور پر خدمات انجام دینے کے بعد جناب تھرمن نے ’اسکلس فیوچر‘پروگرام کی قیادت کی، جو 2014 میں شروع کیا گیا تھا جس کا مقصد سنگاپور کے باشندوں کے درمیان زندگی بھر آموزش اور نوکریوں میں اضافے کے وسیع مواقع پیدا کرنا تھا۔
بعد میں، جناب پردھان نے انسٹی ٹیوٹ آف ٹیکنیکل ایجوکیشن سنگاپور کا بھی دورہ کیا، جو وزارت تعلیم، سنگاپور کے تحت ایک پوسٹ سیکنڈری ادارہ ہے۔
جناب پردھان نے کہا کہ کام اور تجربہ کرکے جامع طور پر سیکھنے پر توجہ مرکوز کرتے ہوئے، آئی ٹی ای طلباء اور بالغ طلبا کے لیے روزگار اور زندگی بھر آموزش کے لیے ہنر، علم اور اقدار حاصل کرنے کے موقعے پیدا کر رہا ہے۔ لازمی صنعت کی انٹرنشپ، کام اور مطالعہ کے درمیان نقل و حرکت اور مضبوط انڈسٹری-اکیڈمیا کنیکٹ آئی ٹی ای کے اہم پہلو ہیں۔
۔۔۔۔
ش ح۔ا س۔ ت ح ۔
30.05.2023
U–5640
(Visitor Counter : 54
وزارت ماہی پروری، مویشی پروری و ڈیری
ملک میں ایوین انفلوئنزا کی صورتحال
27 جنوری تک پولٹری پرندوں کے لئے 9 ریاستوں  میں ایوین انفلوئنزا  کے پھیلنے کی تصدیق ہوئی ہے اور 12 ریاستوں  کے پھیلنے کی تصدیق ہوئی ہے۔
مہاراشٹر کے ناندیڑ، سولاپور، پونے، احمدنگر، بلدھانا، اکولا، ناسک اور ہنگولی اضلاع ، گجرات کے ضلع بھاؤ نگر ،چھتیس گڑھ کے ضلع دھمتری سے جو پولٹری کے نمونے حاصل کئے گئے ہیں ان میں ایوین انفلوئنزا کی تصدیق ہوئی ہے۔
اتراکھنڈ  میں کووں میں، گجرات میں جوناگڑھ کے تیتروں میں اور مہاراشٹر کے بیڑ میں مور میں انفلوئنزا کی تصدیق ہوئی ہے۔
مہاراشٹر ، مدھیہ پردیش، چھتیس گڑھ، پنجاب، اترپردیش اور گجرات کے متاثرہ مراکز میں صفائی اور جراثم کشی کے ذریعہ اس پر قابو پانے اور پھیلاؤ روکنے کی سرگرمیاں جاری ہے۔جن مقامات پر پولٹری کو چھوڑکر دیگر پرندےمتاثر پائے گئے ہیں وہاں چوکسی اور نگرانی برتی جارہی ہے۔
حکومت نے ایکشن پلان کے تحت ان کسانوں کو معاضہ ادا کیا ہے جن کے پولٹری پرندے ، انڈے اور پولٹری دانے بالترتیب ہلاک اور ضائع کردیئے گئے ۔ مویشیوں کی پرورش اور ڈیری کا حکومت ہند کا محکمہ اپنی ایل ایچ اور ڈی سی اسکیم کے اے ایس سی اے ڈی کے تحت 50-50 کی ساجھیداری کی بنیاد پر ریاستوں اور مرکز کے زیرانتظام خطوں کو فنڈ مہیاکرتا ہے۔مہاراشٹر کی حکومت نے برڈ فلو بیماری پر قابو پانے کے پروگرام کے تحت ایک کلومیٹر کی حدتک متاثرہ علاقوں میں پولٹری اور دیگرپرندوں کو ہلاک کرنے ، ان کے انڈوں اور دانوں کو ضائع کرنے کے علاوہ بیماری پر قابو پانے کی کوشش پر آنے والی لاگت کے لئے 130 لاکھ روپئے کے معاوضے کے پیکج کی منظوری دی ہے۔
ایوین انفلوئنزا پر قابو پانے اور اسے پھیلنے سے روکنے کے 2021 کے نظرثانی شدہ انسدادی لائحہ عمل کی بنیاد پر ریاستوں اور مرکز کے زیرانتظام خطوں کی طرف سے اختیار کردہ امتناعی اقدامات سے متعلق یومیہ بنیاد پر تمام ریاستیں محکمہ کو باخبر کرتی آرہی ہیں۔ محکمہ ٹویٹر اور فیس بک جیسے ذرائع ابلاغ کے سماجی پلیٹ فارم سمیت مختلف پلیٹ فارموں سے ایوین انفلوئنزا سے متعلق بیداری پیدا کرنے کے لئے مسلسل کوشاں ہے۔
وزارت دفاع
بحری سلامتی امدادِ باہمی کمیٹی نے احمدآباد میں اپنی 135ویں میٹنگ منعقد کی؛ ملک بھر میں ساحل سمندر سے دور سلامتی سے متعلق تیاریوں کا جائزہ لیا
بھارتی ساحلی دستے کے ڈائرکٹر جنرل ڈی جی راکیش پال کے زیر صدارت بحری سلامتی امدادِ باہمی کمیٹی  کی 135ویں میٹنگ یکم ستمبر 2023 کو احمد آباد میں منعقد ہوئی۔ کمیٹی نے بھارت کی ساحل سمندر سے دور تنصیبات کی سلامتی کی تیاریوں اور اثرانگیزی کا جائزہ لیا۔ اس میٹنگ میں بھارتی ساحلی دستے، بھارتی بحریہ، بھارتی فضائیہ، او این جی سی، ڈی جی ایچ، ڈی جی جہازرانی، ایم ایچ اے، ایم ای اے، اور ڈی آر ڈی او سمیت مختلف تنظیموں کے نمائندوں نے شرکت کی۔
1978 میں ساحل سمندر سے دور سلامتی انتظامات کی ہموار اور مؤثر کاروائیوں کو یقینی بنانے کے لیے تشکیل دیا گیا او ایس سی سی پالیسی سازی کا اعلیٰ ادارہ ہے جو بھارت میں آف شور سکیورٹی کا جائزہ لینے کے لیے ہر چھ مہینے بعد میٹنگ کا اہتمام کرتا ہے۔
میٹنگ سے خطاب کرتے ہوئے، او ایس سی سی کے چیئرمین نے توانائی کے شعبے میں خود کفالت حاصل کرنے کےلیے ای ای زیڈ کا ایک بڑا حصہ کھولنے اور تلاش اور پیداواری سرگرمیوں میں اضافہ کرنے کے حکومتی اقدامات پر روشنی ڈالی۔ ڈی جی راکیش پال نے محفوظ ماحول میں ان سرگرمیوں کی سہولت فراہم کرنے کے لیے توجہ مرکوز کرنے اور پائیدار بحری سلامتی سے متعلق کوششوں کی اہمیت پر زور دیا۔
اس سال ماہ جون کے میں اوکھا، گجرات میں ازحد سنگین سمندری طوفان بپر جوئے کے دوران جیک اپ رگ ’’کی سنگاپور‘‘میں اہلکاران کے پھنسے کے واقعے پر روشنی ڈالتے ہوئے، بھارتی ساحلی دستے کے ڈائرکٹر جنرل نے انتہائی خراب موسمی حالات میں 50 اہلکاران کو بحفاظت نکلانے پر بچاؤ کاری ایجنسیوں خصوصاً آئی سی جی کی کوششوں کی ستائش کی اور طوفانی موسم کے دوران لوگوں اور جہاز پر موجود آئل پلیٹ فارمز کی حفاظت کے لیے ایس او پیز رکھنے پر زور دیا۔
دنیا کے مختلف حصوں میں جاری تنازعات کی وجہ سے ابھرنے والی سلامتی سے متعلق چنوتیوں پر تشویش کا اظہار کرتے ہوئے، ڈی جی راکیش پال نے جدید تکنالوجی جیسے ڈرون مخالف حل کی ضرورت پر زور دیا تاکہ سمندری خطرے کے بڑھتے ہوئے ماحول کو اپنانے اور آف شور سکیورٹی کی کوششوں کو تقویت فراہم کی جائے۔
چیئرمین نے آف شور سکیورٹی ایجنسیوں کی جانب سے کھوئے ہوئے جہاز ’الاظہر۔1‘ کا پتہ لگانے کے لیے فور ردعمل اور کسی بھی ناخوشگوار واقعے کو روکنے کے لیے آئی سی جی کی کوششوں کو سراہا۔ انہوں نے کہا کہ اس نے ایک فورم کے طور پر او ایس سی سی کے کام کاج کی اثرانگیزی کو ظاہر کیاہے۔
زراعت اور کاشتکاروں کی فلاح و بہبود کی وزارت
صحت مٹی کارڈ کا اجراء
نئی دہلی، 17 /مارچ 2021 ۔ گرڈ پر مبنی مٹی کی جانچ کے طریقہ کار یعنی سینچائی والے علاقوں کے لئے 2.5 ہیکٹیئر گرڈ اور بارش سے سینچائی والے علاقوں کے لئے 10 ہیکٹیئر گرڈ کو ابتداءً اپنایا گیا تھا  تاکہ 12 مٹی کی صحت سے متعلق معیارات کا جائزہ لیا جائے، جن میں پرائمری نیوٹرینٹ ، سکنڈری نیورینٹ ، مائیکرو نیورینٹ ، اور فزیکل پیرامیٹرس  شامل ہیں۔ 2019-20 کے دوران فارم ہولڈنگ  پر مبنی مٹی کی جانچ کے طریقے کو 6957 مثالی گاؤں  کے لئے اپنایا گیا تھا۔ مٹی صحت کارڈ کے ذریعے ملک کے سبھی کسانوں کو سائنسی اعتبار سے درست فصل وار مربوط غذائی بندوبست سفارشات دستیاب کرائی جاتی ہیں، جو کہ کھاد سے متعلق عمومی سفارشات  / سوائل ٹیسٹ کراپ رسپانس  پر مبنی ہوتی ہیں۔
سوائل ٹیسٹنگ لیب کو ریاستی حکومتوں کے ذریعے ان کے سالانہ کارروائی منصوبے میں مجوزہ ضرورت کے مطابق منظوری دی جاتی ہے۔ اب تک 11531 نئے لیب  اور 829 لیب کو مضبوط بنانے کی منظوری دی گئی ہے۔
یہ اطلاع زراعت اور کسانوں کی فلاح و بہبود کے مرکزی وزیر جناب نریندر سنگھ تومر نے لوک سبھا میں ایک تحریری جواب میں دی۔
سماجی انصاف اور تفویض اختیارات کی وزارت
نشہ چھڑانے کے کیمپ
سماجی انصاف اور تفویض اختیارات کے وزیر مملکت جناب رتن لال کٹاریہ نے آج راجیہ سبھا میں ایک تحریری جواب میں بتایا کہ سماجی انصاف اور تفویض اختیارات کی وزار ت الکوہل اور دیگر نشہ آور اشیا کے استعمال کی روک تھام کے لئے امداد کی ایک سینٹرل سیکٹر کی اسکیم نافذ کرتی ہے۔ اس اسکیم میں غیر سرکاری اداروں، پنچایتی راج اداروں اور شہری مقامی اداروں کو مالی امداد دینے کی گنجائش ہے، تاکہ نشے کے عادی لوگوں کے لئے مربوط بازآبادکاری مرکز چلانے کے علاوہ اسے برقرار رکھا جاسکے اور نشے کے عادی لوگوں کی بازآباد کاری کے لئے جامع اور مربوط خدمات فراہم کی جاسکیں۔ انہوں نے بتایا کہ نشے کے عادی لوگوں کے لئے بازآبادی کاری مرکز نشے کے اثر کے بارے میں کمیونٹی کو احساس دلانے کے مقصد سے جھگی بستیوں، کام کی جگہ، تعلیمی اداروں اور آس پاس کے علاقوں میں تعلیمی اور بیداری پیدا کرنے کے پروگرام کے لئے ذمہ دار ہیں اور وہ علاج کے لئے پیشہ وارانہ مدد کرتی ہیں۔ 17-2016، 18-2017 اور 19-2018 کے مالی سال کے لئے اس اسکیم کے تحت مستفیض ہونے والے لوگوں کی کل تعداد بالترتیب 115759,100737اور 77479 ہے۔ آندھرا پردیش، تلنگانہ اور پنجاب کی ریاستوں میں مستفدین کی کل تعداد حسب ذیل ہے۔
|
|
مستفدین کی تعداد
|
|
ریاست
|
|
2016-17
|
|
2017-18
|
|
2018-19
|
|
آندھرا پردیش
|
|
4059
|
|
2952
|
|
1752
|
|
تلنگانہ
|
|
3321
|
|
1845
|
|
1144
|
|
پنجاب
|
|
2214
|
|
2214
|
|
1865
سماجی انصاف اور تفویض اختیارات کی وزار ت نے 2018 میں منشیات کی اشیا کے استعمال کی وسعت اور طریقہ سے متعلق ایک قومی سروے کا اہتمام کیا ہے۔ نیشنل ڈرگ ڈیپنڈینس ٹریٹمنٹ سینٹر آل انڈیا انسٹی ٹیوٹ آف میڈیکل سائنسز نئی دلی کو یہ ذمہ داری سونپی گئی تھی کہ وہ قومی سروے کے تکنیکی اور سائنسی پہلوؤں کی رہنمائی کرے۔
رپورٹ کے مطابق الکوہل سب سے عام سائیکو ایکٹو شئے ہے جسے ہندوستانی استعمال کرتے ہیں۔ اس کے بعد بھنگ اور افیون ہے۔ ملک میں تقریباً 16 کروڑ افراد الکوہل استعمال کرتے ہیں، جبکہ 3 اعشاریہ ایک کروڑ لوگ بھنگ سے بننے والی نشہ آور اشیا اور 2 اعشاریہ دو چھ کروڑ لوگ افیون کا استعمال کرتے ہیں۔ ایک اعشاریہ ایک آٹھ کروڑ لوگ سکون بخشنے والی دوا استعمال کرتے ہیں۔ مزید یہ کہ 2 اعشاریہ 9 کروڑ افراد ایسے ہیں جو الکوہل پر انحصار کرتے ہیں، جبکہ 25 لاکھ لوگ بھنگ، 28 لاکھ لوگ افیون پر انحصار کرتے ہیں اور 11 اعشاریہ 8 لاکھ لوگ سکون دینے والی دوائیں استعمال کرنے کے عادی ہیں۔
سروے کی مکمل رپورٹ اِس وزارت کی ویب سائٹ پر ریاست کے اعتبار سے تفصیل سے پیش کی گئی ہیں۔
http://socialjustice.nic.in/writereaddata/UploadFile/Survey%20Report.pdf
۔۔۔۔۔۔۔۔۔۔۔۔۔۔۔۔۔۔۔۔۔۔
U-3219
(Visitor Counter : 53
نوجوانوں کے امور اور کھیل کود کی وزارت
جناب انوراگ ٹھاکر نے آج کرناٹک کے دھارواڑ ضلع میں 26ویں قومی یوتھ فیسٹیول کی اختتامی تقریب سے خطاب کیا
مرکزی وزیر جناب انوراگ سنگھ ٹھاکر نے نوجوانوں سے صاف، خوبصورت، مضبوط ملک بنانے کی پہل کرنے کو کہا
قومی یوتھ فیسٹیول اتحاد و یکجہتی کی علامت ہے کیوں کہ یہ پوری طرح سے ہندوستان کی چھوٹی شکل بناتا ہے: جناب انوراگ ٹھاکر
امور نوجواں، کھیل اور اطلاعات و نشریات کے مرکزی وزیر جناب انوراگ سنگھ ٹھاکر نے آج کرناٹک کے دھارواڑ ضلع میں 26ویں قومی یوتھ فیسٹیول کی اختتامی تقریب سے خطاب کیا۔ وزیر اعظم جناب نریندر مودی نے جمعرات کو پانچ روزہ پروگرام کا افتتاح کیا تھا۔
امور نوجواں، کھیل اور اطلاعات و نشریات کے مرکزی وزیر جناب انوراگ سنگھ ٹھاکر نے نوجوانوں کو وائی-20 ٹاک اور وائی-20 واک میں شامل ہو کر جی-20 رہنماؤں کے لیے دستاویز تیار کرنے کے لیے مختلف مسائل کے حل پیش کرنے کی دعوت دی تھی۔
وزیر موصوف نے نوجوان نسل سے ایک صاف ستھرا، خوبصورت، مضبوط ملک بنانے کے لیے حکومت کی پہل میں سرگرم طریقے سے شامل ہونے کی اپیل کی۔ نریندر مودی حکومت کے ذریعے نوجوانوں کی فلاح کے لیے شروع کیے گئے مختلف اقدام کا خاکہ پیش کرتے ہوئے جناب انوراگ سنگھ ٹھاکر نے اپیل کی کہ ان اقدام کا ملک کی تعمیر میں مؤثر طریقے سے استعمال کیا جانا چاہیے۔
انہوں نے ہبلی-دھارواڑ میں گرین فیسٹیول کے طور پر منائے جانے والے قومی یوتھ فیسٹیول کے کامیابی کے ساتھ انعقاد پر خوشی کا اظہار کیا۔ وزیر موصوف نے صاف ستھرے ہندوستان کی تعمیر کے لیے زندگی میں کچرا کم کرنے کی پہل کی ضرورت پر زور دیا۔ انہوں نے نوجوانوں سے اس سلسلے میں عہد لینے کی اپیل کی۔
جناب انوراگ سنگھ ٹھاکر نے کہا کہ قومی یوتھ فیسٹیول اتحاد و یکجہتی کی علامت ہے کیوں کہ یہ پوری طرح سے ہندوستان کی ایک چھوٹی شکل بناتا ہے۔ کھیل کے وزیر نے نوجوان نمائندوں سے ان پیغامات کو دوسروں کے ساتھ شیئر کرنے کے لیے کہا جو وہ یوتھ فیسٹیول سے لے کر جا رہے ہیں۔
انہوں نے کہا کہ ملک نے تقریباً تمام شعبوں میں غیر معمولی پیش رفت اور ترقی حاصل کی ہے۔ اس موقع پر 19 افراد اور چھ اداروں کو مختلف شعبوں میں ان کی شاندار کارکردگی اور تعاون کے لیے 20-2019 کے قومی یوتھ ایوارڈ سے سرفراز کیا گیا۔
اس موقع پر کرناٹک کے گورنر جناب تھاور چند گہلوت، کرناٹک کے وزیر اعلیٰ جناب بسوراج بومئی، کوئلہ اور کان اور پارلیمانی امور کے مرکزی وزیر جناب پرہلاد جوشی، امور نوجواں اور کھیل کی وزارت کے منتخب نمائندے اور سینئر اہلکار موجود تھے۔
ماحولیات، جنگلات اور موسمیاتی تبدیلی کی وزارت
آئی ایف ایس کے زیر تربیت افراد کو آب وہوا اور ماحولیات سے متعلق قانون میں پوسٹ گریجویٹ ڈپلومہ تفویض کرنے کی غرض سے، آئی جی این ایف اے دہرہ دون اور این ایل ایس آئی یو بنگلورو کے درمیان ایک مفاہمت نامہ پر دستخط کئے گئے
اندرا گاندھی نیشنل فوریسٹ اکیڈمی  دہرہ دون اور نیشنل لا اسکول آف انڈیا یونیورسٹی  بنگلورو کے درمیان آج این ایل ایس آئی یو کیمپس بنگلورو میں مفاہمت نامہ کی ایک یادداشت  پر دستخط کئے گئے۔ اس مفاہمت نامہ پر انڈین فوریسٹ سروس  کے زیر تربیت افسران کو آب وہوا اور موسمیات سے متعلق قانون  میں پوسٹ گریجویٹ ڈپلومہ تفویض کرنے کی غرض سے دستخط کئے گئے ہیں۔ اندراگاندھی نیشنل فوریسٹ اکیڈمی  دہرہ دون کے ڈائریکٹر ڈاکٹر بھارت جیوتی آئی ایف ایس اور این ایل ایس آئی یو کے وائس چانسلر ڈاکٹر سدھیر کرشنا سوامی نے محکمہ جنگلات کے ڈائریکٹر جنرل اور اسپیشل سکریٹری جناب سی پی گوئل آئی ایف ایس کی موجودگی میں اس مفاہمت نامہ دستخط کئے گئے۔
اس مفاہمت نامہ کی بدولت، اس مقتدر قانون کے اسکول کی فیکلٹی کے ذریعہ عہدیداران کو مطلوبہ قانونی معلومات فراہم کئے جانے کی راہ ہموار ہوجائے گی۔ اس کے علاوہ اس سے حکومت ہند اور ریاستی سرکاروں کو آب وہوا اور ماحولیات کے شعبے میں تربیت یافتہ اور باصلاحیت عہدیداروں کا ایک گروپ بھی دستیاب ہوجائے گا، تاکہ وہ آب وہوا، ماحولیات سے متعلق شعبے کے چیلنجوں سے نمٹنے اور اس موضوع کے بارے میں مرکزی اور ریاستی قانون سازی کے مؤثر نفاذ میں حکومت ہند اور ریاستی سرکاروں کی معاونت کرسکیں۔
آئی جی این ایف اے کے مقام پر این ایل ایس آئی یو فیکلٹی، اس کورس کو منعقد کرے گی اور یہ کورس، تربیت یافتہ افسران کے پیشہ ورانہ کورس کی مدت کے اندر مکمل کرلیا جائے گا۔ یہ مفاہمت نامہ، ابتدا میں پانچ سالہ مدت کیلئے مؤثر ہوگا۔
بھارت میں آب وہوا اور ماحولیات سے متعلق قواعد وضوابط کے بارے میں معلومات اور علم کی حصولیابی میں تیزی سے اضافہ ہورہا ہے، جس کی آب وہوا اور ماحولیات کے بارے میں نافذ کئے جانے والے قوانین سے عکاسی ہوتی ہے۔ اس کے علاوہ اعلیٰ عدالتیں بھی اس سلسلے میں مختلف النوع ہدایتیں جاری کررہی ہے۔
اس لیے، جنگلات اور آب وہوا اور ماحولیات سے متعلق افسر شاہی کے لئے یہ بات بہت ضروری ہوگئی ہے کہ وہ ان امور اور مسائل کے بارے میں تازہ ترین معلومات سے پوری طرح واقف ہوں۔ اس کے علاوہ یہ حکومت ہند کے مشن، کرم یوگی کے عین مطابق بھی ہے، جس کا مقصد بھارت میں سول سروسز کی صلاحیت سازی ہے۔ جنگلات کے محکمے کے عہدیداروں کے لئے اب تک قانونی تعلیم کے معاملے کو زیادہ تر اندرونی ماہرین سنبھالتے تھے، لیکن این ایل ایس آئی یو بنگلورو کے ساتھ ایک سمجھوتے کی بدولت، عہدیداران کو ان کے کریئر کے آغاز میں ہی، اس سلسلے میں انتظامات کئے گئے ہیں۔ان کا مقصد آب وہوا اور ماحولیات سے متعلق روزہ مرہ کے معاملات میں انہیں اس شعبے کے بہترین ماہرین کے ذریعہ جدید ترین معلومات اور متعلقہ علم فراہم کرنا ہے۔
یہ مفاہمت نامہ، ایم او ای ایف سی سی کے وژن اور ان کی جانب سے مختلف سطحوں پر کی گئی کوششوں کا نتیجہ ہے، تاکہ اس سروس کا آغاز کرنے والے افسران کو معیاری ٹریننگ کی فراہمی کو یقینی بنایا جاسکے۔ مفاہمت نامہ پر دستخط کئے جانے کے اس موقع پر بنگلورو میں متعین انڈین فوریسٹ سروس کے سرکردہ اور سینئر عہدیدار اور انڈیا یونیورسٹی کے نیشنل لا اسکول کے رجسٹرار اور اساتذہ اور فیکلٹی بھی موجود تھے۔
امور صارفین، خوراک اور عوامی تقسیم کی وزارت
بیورو آف انڈین اسٹینڈرڈز اور بین الاقوامی الیکٹرو ٹیکنیکل کمیشن کے درمیان معیارات کے وسیع تر فروغ کے لیے باہمی تعاون کی کوششیں
بین الاقوامی الیکٹرو ٹیکنیکل کمیشن  کے سکریٹری جنرل اور سی ای او، مسٹر فلپ میٹزگر نے بیورو آف انڈین اسٹینڈرڈز  کے حالیہ دورے کے دوران بی آئی ایس اورآئی ای سی کے درمیان تعاون پر زور دیا۔ انہوں نے بی آئی ایس کے ڈائریکٹر جنرل، جناب پرمود کمار تیواری کے ساتھ گہری بات چیت کی اور انڈین اسٹینڈرڈز کمیونٹی کو آئی ای سی کے تکنیکی، پالیسی اور گورننس باڈیز میں مزید قائدانہ عہدوں پر کام کرنے کی ترغیب دی۔
اس وقت، ہندوستان آئی ای سی سٹینڈرڈائزیشن مینجمنٹ بورڈ  اور مارکیٹ اسٹریٹجی بورڈ کا رکن ہے، جو کہ آئی ای سی کے اعلیٰ ترین پالیسی ساز ادارے ہیں جو بالترتیب تکنیکی معاملات کے لیے ذمہ دار ہیں اور مستقبل کے کام کے لیے متعلقہ مضامین کے شعبوں کی شناخت کے لیے ذمہ دار ہیں۔ ہندوستان تکنیکی کمیٹیوں ، ذیلی کمیٹیوں اور ان کے گروپوں میں اپنی شرکت کے ذریعے آئی ای سی کے تکنیکی کام میں بھی اپنا تعاون دیتا ہے۔
بات چیت کے دوران، بی آئی ایس حکام نے اس بات پر تبادلہ خیال کیا کہ دونوں تنظیمیں کس طرح گہرائی کے ساتھ کام کر سکتی ہیں اور معیارات کو فروغ دے سکتی ہیں۔ جناب میٹزگر نے آئی ای سی گورننس باڈیز میں ہندوستان کی نمائندگی کرنے والے کمیونٹی کے ممبران کی ضروریات اور توقعات کو پورا کرنے کے لئے ہندوستانی معیارات کی کمیونٹی کے ساتھ نتیجہ خیز تبادلہ خیال کیا۔ متعلقہ صنعتی انجمنوں کے نمائندوں نے ہندوستانی نقطہ نظر سے آئی ای سی کی اہمیت اور بی آئی ایس اور آئی ای سی کے درمیان مزید تعاون کے امکانات پر تبادلہ خیال کیا۔
ایک غیر منافع بخش تنظیم ہے جو جنیوا میں مقیم الیکٹریکل اور الیکٹرانکس کے شعبے میں بین الاقوامی معیارات تیار کرتی ہے۔ ہندوستان انڈیا انڈین نیشنل کمیٹی آف آئی ای سی  کے ذریعے آئی ای سی کے کام میں حصہ لے رہا ہے اور تعاون کر رہا ہے۔ ڈی جی، بی آئی ایس آئی این سی۔آئی ای سی کے صدر ہیں۔
ش ح۔ ش ت۔ج
Uno-11123
(Visitor Counter : 64
سماجی انصاف اور تفویض اختیارات کی وزارت
درج فہرست ذاتوں کی بہبود کے لیے مختص فنڈز کا کم استعمال
سماجی انصاف اور بااختیار بنانے کے ریاستی وزیر جناب رام داس اٹھاولے نے آج راجیہ سبھا میں ایک تحریری جواب میں یہ معلومات فراہم کیں کہ سال 2018-2017 سے 2020-2021 کے دوران حکومت کی طرف سے درج فہرست ذاتوں کی بہبود کے لیے مختص بجٹ کی تفصیلات درج ذیل ہیں:

|
|
نمبرشمار
|
|
سال
|
|
درج فہرست ذاتوں کی بہبود کے لیے بجٹ مختص کیا گیا
|
|
بجٹ تخمینہ
|
|
ترمیم شدہ تخمینہ
|
|
1
|
|
2017-18
|
|
52603.33
|
|
52340.72
|
|
2
|
|
2018-19
|
|
56618.50
|
|
62473.86
|
|
3
|
|
2019-20
|
|
81340.74
|
|
72936.29
|
|
4
|
|
2020-21
|
|
83256.62
|
|
82707.51
ڈیولپمنٹ آف ایکشن پلان فار شیڈیولڈ کاسٹ کے تحت مختص بجٹ کی تفصیلات بجٹ دستاویزات کے بیان 10A میں دستیاب ہیں۔
سال 2018-2017 سے 2021-2020 کے دوران شیڈول کاسٹس سب پلان  کے تحت پابند مرکزی وزارتوں/محکموں کے ذریعے منظور اور استعمال کیے گئے فنڈز کی تفصیلات درج ذیل ہیں:

|
|
نمبرشمار
|
|
سال
|
|
تمام وزارتوں/محکموں کے ایس سی ایس پی
|
|
ڈی اے پی ایس سی کے اصل اخراجات
|
|
اصل اخراجات کا فیصد ڈبلیو آر ٹی. آر ای
|
|
بجٹ تخمینہ
|
|
ترمیم شدہ تخمینہ
|
|
|
|
1
|
|
2017-18
|
|
52603.33
|
|
52340.72
|
|
47017.19
|
|
89.83
|
|
2
|
|
2018-19
|
|
56618.50
|
|
62473.86
|
|
55073.17
|
|
88.15
|
|
3
|
|
2019-20
|
|
81340.74
|
|
72936.29
|
|
70645.21
|
|
96.86
|
|
4
|
|
2020-21
|
|
83256.62
|
|
82707.51
|
|
74666.5151
|
|
90.28
جیسا کہ اوپر دیے گئے ہر سال ہونے و الے اخراجات کے استعمال کے بیان سے دیکھا جا سکتا ہے، کہ یہ مختص فنڈز کا 90فیصد تک ہے۔ لہذا، یہ اندازہ لگایا جا سکتا ہے کہ فنڈز کا زیادہ سے زیادہ استعمال ہوا ہے۔
وزارت اطلاعات ونشریات
چورارو ٹکرالہ امبالہ کینٹ-دولت پور چوک مسافر اسپیشل ٹرین کے لیے ٹرین کا اسٹاپیج بنے گا
سہارنپور-اونا ہماچل مسافر ایکسپریس کے لیے رائے میہت پور ٹرین کا اسٹاپیج بنے گا
مرکزی وزیر جناب انوراگ ٹھاکر نے ٹرین کے روٹس میں اسٹاپز جوڑنے کی درخواست کی
ریلوے کی وزارت نے آج حکم دیا ہے کہ امبالہ کینٹ-دولت پور چوک مسافر اسپیشل ٹرین ، اونا ضلع کے چورارو ٹکرالہ اسٹیشن پر رکے گی۔ اسی طرح سہارنپور-اونا ہماچل مسافر ایکسپریس کیلئے رائے میہت پور میں سٹاپج بنے گا۔
اطلاعات و نشریات کے مرکزی وزیر جناب انوراگ ٹھاکر کی وزارت ریلوے سے درخواست کے بعد ان دونوں اسٹیشنوں کو متعلقہ ٹرینوں کے اسٹاپیجز کے طور پر جوڑا گیا ہے۔ دونوں اضلاع کے لوگوں کو سفر میں درپیش مسائل کو دور کرنے کے لیے اسٹاپیج میں اضافے کی درخواست کی گئی تھی۔